CELEX: 32018D1669
Language: da
Date: 2018-11-06 00:00:00
Title: Kommissionens gennemførelsesafgørelse (EU) 2018/1669 af 6. november 2018 om ophævelse af beslutning 2006/80/EF om indrømmelse til visse medlemsstater af undtagelsen i artikel 3, stk. 2, i Rådets direktiv 92/102/EØF om identifikation og registrering af dyr (meddelt under nummer C(2018) 7239)

8.11.2018   
               
               
                  DA
               
               
                  Den Europæiske Unions Tidende
               
               
                  L 278/28
               
            
         KOMMISSIONENS GENNEMFØRELSESAFGØRELSE (EU) 2018/1669
         af 6. november 2018
         om ophævelse af beslutning 2006/80/EF om indrømmelse til visse medlemsstater af undtagelsen i artikel 3, stk. 2, i Rådets direktiv 92/102/EØF om identifikation og registrering af dyr
         
            
               (meddelt under nummer C(2018) 7239)
            
         
         (Kun den franske, den italienske, den portugisiske, den slovakiske, den slovenske og den tjekkiske udgave er autentiske)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2008/71/EF af 15. juli 2008 om identifikation og registrering af svin (1), navnlig artikel 3, stk. 2, og
         ud fra følgende betragtninger:
         
                     (1)
                  
                  
                     Minimumskravene til identifikation og registrering af svin er fastsat ved direktiv 2008/71/EF.
                  
               
                     (2)
                  
                  
                     I henhold til artikel 3, stk. 1, i direktiv 2008/71/EF skal medlemsstaterne påse, at den kompetente myndighed er i besiddelse af en ajourført fortegnelse over samtlige bedrifter, hvorpå der holdes dyr, der er omfattet af samme direktiv, og som er beliggende på dens område.
                  
               
                     (3)
                  
                  
                     Artikel 3, stk. 2, i direktiv 2008/71/EF gør det muligt at give medlemsstaterne tilladelse til at undlade at medtage fysiske personer, der kun holder et svin, som er bestemt til eget brug eller konsum, i den fortegnelse over bedrifter, der kræves ved samme direktivs artikel 3, stk. 1, såfremt dette dyr, inden det flyttes, underkastes kontrolforanstaltningerne i direktivet.
                  
               
                     (4)
                  
                  
                     Ved Kommissionens beslutning 2006/80/EF (2) gives Tjekkiet, Frankrig, Italien, Portugal, Slovenien og Slovakiet tilladelse til at anvende den nuværende undtagelse i artikel 3, stk. 2, i direktiv 2008/71/EF for bedrifter med kun ét svin.
                     Tjekkiet, Frankrig, Italien, Portugal, Slovenien og Slovakiet har bekræftet, at de ikke længere anvender undtagelsen i artikel 3, stk. 2, i direktiv 2008/71/EF for bedrifter med kun ét svin.
                  
               
                     (5)
                  
                  
                     Beslutning 2006/80/EF bør derfor ophæves.
                  
               
                     (6)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Beslutning 2006/80/EF ophæves.
         
         
            Artikel 2
            Denne afgørelse er rettet til Den Tjekkiske Republik, Den Franske Republik, Den Italienske Republik, Den Portugisiske Republik, Republikken Slovenien og Den Slovakiske Republik.
         
         
            Udfærdiget i Bruxelles, den 6. november 2018.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EUT L 213 af 8.8.2008, s. 31.
         
            (2)  Kommissionens beslutning 2006/80/EF af 1. februar 2006 om indrømmelse til visse medlemsstater af undtagelsen i artikel 3, stk. 2, i Rådets direktiv 92/102/EØF om identifikation og registrering af dyr (EUT L 36 af 8.2.2006, s. 50).